Na temelju Zakona o financiranju javnih potreba u kulturi (Narodne novine, broj 47/90, 27/93 i 38/09), članaka 2., 3., 4. i 5. Pravilnika o izboru i utvrđivanju programa javnih potreba u kulturi (Narodne novine, broj 55/16) te na temelju usvojenog Akcijskog plana provedbe Nacionalne strategije za poticanje čitanja u 2019. godini, Ministarstvo kulture Republike Hrvatske objavljuje

**JAVNI POZIV OSNOVNIM I SREDNJIM ŠKOLAMA**

**ZA VIDEONAJAVE KNJIGA – UČENIČKE RADOVE**

1.

U Akcijskom planu Nacionalne strategije poticanja čitanja za 2019. godinu, usvojene 2017. godine s ciljem doprinosa razvoju kulture čitanja i omogućavanja što većem broju pripadnika hrvatskog društva čitanje sa zadovoljstvom i razumijevanjem, u općem cilju: *Razvijati čitalačku pismenost i poticati čitatelja na aktivno i kritičko čitanje*, specifičnom cilju: 2.1. *Razvoj čitalačke pismenosti djece i mladih*, nalazi se i mjera/aktivnost*: Objava Javnog poziva osnovnim i srednjim školama za izradu videonajave književnog djela po izboru (book trailera).*

2.

**Na Javni poziv mogu se prijaviti isključivo osnovne i srednje škole** s videoradovima svojih učenika javno dostupnima putem mrežnih servisa (Vimeo, YouTube i sl.).

Prijavljeni videoradovi mogu predstavljati bilo koju knjigu bilo kojeg autora i smiju trajati najviše tri minute.

Radovi se prijavljuju u dvije kategorije:

* Videoradovi učenika osnovnih škola,
* Videoradovi učenika srednjih škola.

3.

**Škola može poslati neograničen broj videoradova svojih učenika.**

Za svaki videorad potrebno je ispuniti posebnu prijavnicu s podacima o:

* učeniku – autoru rada,
* autoru i naslovu predstavljene knjige,
* razredu i školi koju učenik polazi.

4.

Radovi se prijavljuju elektroničkim putem na adresu e-pošte: videonajavaknjige@min-kulture.hr dostavljanjem popunjene prijavnice i poveznice na videorad objavljen na javno dostupnom mrežnom servisu (Vimeo, YouTube i sl.) uz dostavljenu lozinku (ako je potrebna) i bez ograničenja mogućnosti pregleda. Prijavnice i radovi također se mogu poslati jumbo mailom ili poštom na USB-sticku u formatu MPGE-4, na adresu:

Ministarstvo kulture, Runjaninova ul. 2, 10 000 Zagreb

Za Javni poziv: Videonajava knjige.

Prijave na temelju ovog Poziva mogu se podnositi od 11. studenog 2019. do 1. veljače 2020. godine.

5.

Sve u roku pristigle prijave razmotrit će posebno formirano povjerenstvo te odabrati najkvalitetniji videorad koji na najbolji način predstavlja odabranu knjigu i njezina autora, odnosno promovira čitanje.

Za najbolji videorad koji predstavlja knjigu Ministarstvo kulture nagradit će razred iz kojeg dolazi učenik-autor izletom s kulturno-umjetničkim programom u dogovoru sa školom.

|  |
| --- |
| **PRIJAVNICA** **ZA VIDEONAJAVU KNJIGE** **Ministarstvo kulture, 2019. godina** |
| **Ime učenika/autora**  |  |
| **Prezime učenika/autora** |  |
| Naslov rada (videonajave) |  |
| Naslov predstavljene knjige |  |
| Autor predstavljene knjige |  |
| Poveznica (link) na videorad učenika |  |
| Lozinka (ako je potrebna) |  |
| Trajanje videorada (najviše 3 minute) |  |
| Razred koji učenik-autor polazi |  |
| Naziv škole |  |
| E-pošta i mobitel osobe za kontakt u školi |  |
| Adresa škole |  |
| Grad |  |
| Naziv županije |  |
| Broj županije |  |
| Napomena ili obrazloženje uz prijavljenu videonajavu knjige (nije obvezno) |  |